<classify> Wambura aliyasema hayo jana wakati akihojiwa na waandishi wa habari, ikiwa ni siku moja tu tangu kutangazwa kwake kuchaguliwa na Kamati ya Utendaji ya Shirikisho la Soka Tanzania TFF kuchukua nafasi hiyo.Alisema suala la ratiba lilikuwa na malalamiko mengi msimu uliopita, hivyo katika kuhakikisha halijirudii atahakikisha michuano yote ikiwemo Kombe la Mapinduzi, CACAFA, CAF, kalenda ya Fifa, vinaingizwa katika ratiba mpya ili kutovuruga utaratibu.Tumegundua kuna michezo mingine kama ya Mapinduzi ambayo tulikuwa hatuiweki kwenye ratiba, kuna Cecafa, lakini sasa tutayaingiza ili yasitokee malalamiko mengine,alisema na kuomba ushirikiano mzuri kwa klabu.Alisema jambo kubwa lingine ni suala la viwanja kuhakikisha kuwa vinafanyiwa marekebisho hasa ule wa Kambarage kuhimiza vyumba viboreshwe kuepukana malalamiko.Pia, alisema kupitia mkutano mkuu wa Bodi ya Ligi utakaofanyika hivi karibuni anatarajia kufanya mazungumzo na klabu zote kuhusu masuala mbalimbali ikiwemo kanuni za ligi kwa lengo la kuziboresha.Alisema miongoni mwa changamoto nyingine zilizojitokeza ni baadhi ya timu kuomba kuahirishwa kwa mechi kwani utaratibu huo unavuruga ratiba kwa asilimia kubwa.Wakati huohuo, uongozi wa Yanga umepongeza uteuzi huo mpya na kuhimiza wachaguliwe wengine watakaoshirikiana na Wambura katika kusimamia ligi na kuwa bora.  <topic>: michezo 